Kinnitatud:                     
                                                                                         	01. oktoober 2010.a nr 5 - 75   
	Harjumaa Spordiliit 
	juhataja Sirje Tikerpäe                               

HARJUMAA  2010. a  MEISTRIVÕISTLUSED
KOROONA  ÜKSIKMÄNGUDES

J U H E N D

I  EESMÄRK 
1. Pakkuda Harjumaal (siin ja edaspidi mõeldakse märksõna Harjumaa all Harju maakonna territooriumit ilma Tallinna linnata) elavatele või töötavatele või Harjumaa koolides õppivatele sportlastele või Harjumaa linnade ja valdade spordiklubide liikmetele võistlemise võimalusi.
2. Selgitada Harjumaa 2010.a meistrid ja noortemeistrid (poisid ja tüdrukud sündinud 1992 ja hiljem) koroona üksikmängudes.

II  AEG JA KOHT
3. Võistlused toimuvad  Kehras, Kehra Gümnaasiumis 30. oktoobril 2010.a 
Võistluste algus 10.00

III  REGISTREERIMINE
4. Eelregistreerimine
Võistluse parema korralduse huvides on suurema arvu võistlejatega esindatud spordiklubidel soovitav 27. oktoobriks 2010 teostada arvuline eelregistreerimine.
Eelregistreerimist saab teostada:
1. telefoni teel:  611 8557
2. e-posti aadressil:   Harju.Spordiliit@mv.harju.ee
5. Registreerimine 
Võistlejate nimeline registreerimine toimub võistluspäeval kell 9.00 - 9.30. 
Võistlustele registreerimiseks palume suurema arvu võistlejatega esindatud spordiklubidel võistluspäeval esitada juhendile lisatud vormi kohane registreerimisleht.

IV  OSAVÕTJAD
6. Võistlustest lubatakse osa võtta kõikidel Harjumaa omavalitsusüksuste terri-tooriumidel elavatel või töötavatel sportlastel, Harjumaa koolide õpilastel või Harjumaa spordiklubide liikmetel. Osavõtjate arvu võistlustel ei piirata.
7. Väljaspool võistlust lubatakse külalistena osaleda ka mitte Harjumaa sportlastel. Neile kehtib osavõtumaks  30.- EEK võistleja kohta.

V  KORRALDUS, LÄBIVIIMINE JA TULEMUSTE ARVESTAMINE
8. Võistlused korraldab ja viib läbi Harjumaa Spordiliit koos Koroonamänguklubi Kehra ja võistluste kohtunikekoguga. Võistlused viiakse läbi Eestis 1994.a kinnitatud rahvusvaheliste võistlusmääruste kohaselt. 
9. Noorte (poisid ja tüdrukud sünd 1992 ja hiljem) paremusjärjestus selgub meeste ja naiste võistlustel saavutatud kohtade põhjal, st et noortele eraldi turniiri ei korraldata, vaid võetakse meeste ja naiste turniirilt paralleelarvestus.
10. Naised mängivad 7 vooru veitsi süsteemis “parem neljast” (3:1; 3:0; 2:2). 
Mehed mängivad 9 vooru veitsi süsteemis “parem neljast” (3:1; 3:0; 2:2).
11. Vähese osavõtjate arvu korral jätavad korraldajad endale õiguse muuta mängitavate voorude arvu või korraldada võistlused turniirisüsteemis.
12. Individuaalne paremusjärjestus selgitatakse kogutud punktide järgi.
13. Võrdsete punktide korral liidetakse kokku punktide arv, mis mängijatel oli iga vooru järel. Suurima punktisumma kogunud võistleja saab parema koha. Kui ka see ei selgita paremusjärjestust, siis jäetakse ära I, II, ja nii edasi vooru järgsed punktid.

VI  AUTASUSTAMINE
14. Individuaalarvestuses I - III kohale tulnud Harjumaa sportlasi autasustatakse Harjumaa meistrivõistluste medali ja Harjumaa Spordiliidu diplomiga. 
Noorte arvestuses autasustatakse kolme Harjumaa paremat poissi ja tüdrukut Harjumaa vanuseklasside meistrivõistluste medalitega ja Harjumaa Spordiliidu diplomitega.
15. Võistlustel osalenud külalisvõistlejad autasustamisele ei kuulu.

VII  MAJANDAMINE
16. Kõik võistluste läbiviimisega seotud kulud kannab Harjumaa Spordiliit. 
Võistlejate lähetamisega ja toitlustamisega seotud  kulutused kannavad sportlased ise või neid lähetanud organisatsioonid.

VIII  ÜLDISELT
17. Kõikidel võistlejatel palume kaasa võtta kiid ja vahetusjalanõud. 
Laudade “määrimiseks” lubatakse kasutada ainult boorhapet. 
Mänguseibide ja löögiketastena kasutatakse Eesti Koroonamänguliidu poolt litsenseeritud vahendeid.
18. Kõik juhendis määratlemata küsimused lahendab kohtunikekogu koos võistluste organisaatoriga kohapeal. Eelnev informatsioon telefonil  6118 556 ja 6118 557.
19. Käesoleva juhendi lisad:
1) Registreerimisleht